Ma en seun sterf in Durbanville-ongeluk | Maroela Media
Ma en seun sterf in Durbanville-ongeluk
'n Ma en haar 17-jarige seun is op 30 Junie 2016 in Durbanville, Kaapstad, oorlede tydens 'n trompop botsing met 'n vragmotor (Foto: ER24)
'n Ma en haar 17-jarige seun is Donderdagmiddag oorlede tydens 'n trompop botsing met 'n vragmotor in Durbanville in Kaapstad.
"Paramedici van ER24 en die Life Healthcare en metrodienste was net ná 13:00 op die toneel," het Russel Meiring, woordvoerder van ER24, gesê. Die vragmotor en die ma en seun se ligte motor het in die middel van die pad gestaan.
"Die vrou was in die passasiersitplek. Sy het reeds aan haar beserings beswyk. Paramedici kon ongelukkig niks meer vir haar doen nie en sy is op die toneel dood verklaar," het hy gesê.
Die tienerseun het 'n paar meter van die motor af op die sypaadjie gelê. "Lede van die publiek het hom uit die wrak gehaal. Hy het verskeie beserings opgedoen en het nie enige tekens van lewe gedoen nie," het Meiring bygevoeg. "Paramedici het dadelik met KPR en 40 minute lank gevorderde lewensondersteunende ingryping gedoen. Die oomblik wat hy weer lewe getoon het, is hy na Mediclinic Durbanville gehaas vir dringende behandeling. Sy toestand het egter by die hospitaal weer versleg en ná 'n verdere 20 minute was daar geen teken van lewe nie en hy is dood verklaar."
Die bestuurder van die vragmotor is nie beseer nie.
ANC-lid geskors wat glo N2-aksie begin
[Video] ANC woedend oor plakkaatskending
Wat n tragedie om n ma en seun so wreed te verloor . Dit moet VIR die agterbelewens erg wees
Ai so so jammer om te hoor . Dink aan al die familie en sterkte vorentoe.
Ai so onnodig. Maar die mens wik en God beskik. Ons sal nie weet hoekom nie.
Kyk mooi na die foto. Dit lyk nie of die trok in die verkeerde laan of oor die sperstreep is nie, en dit wil ook nie voorkom asof so 'n groot voertuig teen 'n effense opdraende die spoedgrens kon oorskry het nie. Dus……ma in die passasiersitplek, 17 jarige agter die stuur, heel waarskynlik met leerlinglisensie, te vinnig en in die verkeerde baan….totaal onervare en so onnodig. Jong leerling bestuurders moet begin besef 'n voertuig is NIE 'n speelding nie…Baie van hulle bestuur asof hulle op playstation is en net "reset knoppie" kan druk.